CELEX: 62013CN0513
Language: hr
Date: 2013-09-25 00:00:00
Title: Predmet C-513/13 P: Žalba od 25. rujna 2013. koju je podnijela Kraljevina Španjolska protiv presude Općeg suda (osmo vijeće) donesene 11. srpnja 2013. u predmetu T-358/08, Španjolska protiv Komisije

16.11.2013   
            
            
               HR
            
            
               Službeni list Europske unije
            
            
               C 336/11
            
         Žalba od 25. rujna 2013. koju je podnijela Kraljevina Španjolska protiv presude Općeg suda (osmo vijeće) donesene 11. srpnja 2013. u predmetu T-358/08, Španjolska protiv Komisije
   (Predmet C-513/13 P)
   2013/C 336/24
   Jezik postupka: španjolski
   
      Stranke
   
   
      Žalitelj: Kraljevina Španjolska (zastupnik: A. Rubio González, agent)
   
      Druga stranka u postupku: Europska komisija
   
      Žalbeni zahtjevi
   
   
               —
            
            
               Prihvatiti ovu žalbu i ukinuti presudu Općeg suda od 11. srpnja 2013, u predmetu T-358/08, Kraljevina Španjolska/Europska komisija;
            
         
               —
            
            
               Poništiti Odluku Komisije br. C(2008) 3249 od 25. lipnja 2008. o smanjenju pomoći iz Kohezijskog fonda, dodijeljene Kraljevini Španjolskoj za projekt br. 96/11/61/018 — „Saneamiento de Zaragoza”, Odlukom Komisije C(96) 2095 od 26. srpnja 1996.;
            
         
               —
            
            
               Naložiti drugoj stranci u postupku snošenje troškova.
            
         
      Žalbeni razlozi i glavni argumenti
   
   
               1.
            
            
               
                  
                     Povreda prava u pogledu učinaka roka utvrđenog u članku H stavku 2. Priloga II. Uredbi Vijeća br. 1164/94 od 16. svibnja 1994. kojom se uspostavlja Kohezijski fond
                  
                   (1). Po isteku navedenog roka, Komisija više ne može usvojiti nijednu mjeru financijskog ispravka pa je stoga obvezna izvršiti plaćanje, a primijenjeni ispravak je stoga nezakonit.
            
         
               2.
            
            
               
                  
                     Povreda prava u pogledu pojma „posla”, shvaćanjem da cjelokupna mreža predstavlja jedinstven posao u smislu članka 1. točke (c) Direktive Vijeća 93/37/EEZ od 14. lipnja 1993. o usklađivanju postupaka dodjele ugovora o javnim radovima
                  
                   (2). Pobijana se presuda udaljava od sudske prakse sadržane u presudi od 5. listopada 2000., Komisija/Francuska (C-16/98, Recueil, str. I-8315.), ne uzimajući u obzir nužnost zemljopisnog kontinuiteta svih poslova zajedno i njihove međuovisnosti, to jest nužnost uzajamne povezanosti za pružanje usluge.
            
         
      (1)  SL L 130, str.1.
   
      (2)  SL L 199, str. 54.